20.augustil toimus XXXV Valge Daami pereturniir, mis sel aastal oli ka Tallinn Open WTA 250 eriturniiri staatuses. Tegu on ühe pikema traditsiooniga tenniseturniiriga, millega alustati juba 1988.aastal, siis veel taasvalminud Promenaadi ühel tenniseväljakul. Esimesed võitjad olid võistlusklassis „isa-poeg“ pärnakad Jaak ja Raul Kukk. Alates 1991 aastast lisandusid võistlusklassid „isa-tütar“ ja „ema-tütar“.
#000001
Erinevatel aastatel on turniiril osalenud paljud endised ja tulevased vabariigi tippmängijad. Turniiri viiekordne võitja on Kaia Kanepi, kaks korda ema Anne ja kolm korda õe Kadriga. Pereturniir on tennisemängu selline paarismängu formaat, kus saab koos pere eest väljas olla ja kus mängu ajal saavad vanema ja lapse suhted hoopis teise ilmingu kui tavaelus. Mängulistes pingesituatsioonides pannakse proovile omavahelised suhted, koos saavutatud edust saab koos rõõmu tunda.
#000002
Sellel aastal oli osavõtjaid tavapärasest rohkem, mängud olid tasavägised ja põnevad.
#000003
Eriti võistlusklassis „isa-poeg“, kus paaride tase oli võrdne ja mängu saatuses mängis tihti suurt rolli otsustavate punktide õnnestumine või ebaõnnestumine. Lõpuks väljusid võitjatena Vello ja Küllo Kuhi, alistades poolfinaalis ülipõnevas mängus Indrek ja Ivar Tuule 6-3 1-6 11-9 ning finaalis sama pingelises mängus Toomas ja Martin Kuuma 7-6(4) 2-6 10-6. Kolmanda koha said Indrek ja Ivar võiduga Alvar ja Ott-Artur Kasera üle.
#000004